— Венскі калядны баль для навучэнцаў на прасторы нашага рэгіёна і, напэўна, усёй рэспублікі — унікальная з’ява, — расказаў дырэктар гімназіі Канстанцін Кісялёў. — Найперш мы імкнуліся адысці ад звычайных навагодніх дыскатэк і далучыць старшакласнікаў да высокай культуры, што поўнасцю адпавядае паліткультурнай канцэпцыі нашай установы адукацыі. Аднак сталі сведкамі, як літаральна на вачах баль перарос зададзены маштаб свецкага мерапрыемства і набыў абрысы значнай рэгіянальнай грамадска-культурнай падзеі.